Siseministri määruse „Isikut tõendava dokumendi taotleja

isiku tuvastamise ja isikusamasuse kontrollimise kord“

eelnõu seletuskiri

Lisa

**Kooskõlastustabel**

|  |  |
| --- | --- |
| **Esitaja/märkuse sisu** | **Märkuse arvestamine/mittearvestamine** |
| **Andmekaitse Inspektsioon**Irina Meldjuk, 627 4108Irina.Meldjuk@aki.ee |  |
| **1.** **Eelnõu § 2 lõikes 3** sätestatakse isiku tuvastamise meetod, kui dokumendi taotleja on alla 15-aastane ja talle ei ole varem välja antud dokumenti, diplomaatilist isikutunnistust või diplomaatilist passi ja tal ei ole ka välisriigi kehtivat reisidokumenti. Sel juhul tuvastatakse tema isik sünniandmete ja tema seadusliku esindaja seletuste (punkt 1) ning vajaduse korral muude tõendite alusel (punkt 2). Seejuures on selgusetu, mis juhtudel võib punktis 2 viidatud vajadus tekkida ning mida peetakse silmas muude tõendite all. Seletuskirjas ei ole seda täpsustatud. | ArvestatudSeletuskirja täiendatud. |
| **2. Eelnõu § 2 lõige 4** näeb ette, et kui § 2 lõigete 1 ja 2 alusel kehtestatud isiku tuvastamise ja isikusamasuse kontrollimise meetodid ei ole võimalikud või ebaõnnestuvad, siis tuvastatakse dokumendi taotleja isik muude tõendite alusel. Seletuskirjas on täpsustatud, et nendeks tõenditeks võivad olla näiteks välisriigi sünnitõend või ütlused. AKI arvates ei ole see väike täpsustus piisav määruse kontekstis „muude tõendite“ mõiste sisustamisel.AKI hinnangul võimaldab määruse § 2 lõigete 3 ja 4 sõnastus väga laia tõlgenduse, mistõttu on raske aru saada, millal ja millised tõendid siis peab taotleja esitama. Kuna ilmselt on tegemist isikuandmetega, peab esitatavate tõendite (andmete) loetelu olema võimalikult selgelt määratletud, et isikule oleks juba enne taotluse esitamist selge, milliseid andmeid temalt võidakse küsida. Sellest tulenevalt peaks AKI arvates seletuskirjas praktilistele näidisolukordadele tuginedes täpsemini seletama, millistel juhtudel võib lisatõendite vajadus tekkida ning millised need tõendid võivad olla (vähemalt liigiti, nt kas kolmandate isikute ütlused, asutuse väljastatud dokumendid (nt kooli õiend) või kas teatud juhtudel võib kõne alla tulla ka nt eriliigiliste andmete (nt DNA ekspertiis, arsti ülevaatus lapse vanuse tuvastamiseks vms) töötlemine. | ArvestatudSeletuskirja täiendatud. |